

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 20.12.24

"**ΔΕΛΤΙΟ ΤΥΠΟΥ**

**Χριστουγεννιάτικη Γιορτή Αγάπης και Ζεστασιάς στο ΚΑΠΗ του Δήμου Λευκάδας**

Με ιδιαίτερη χαρά και συγκίνηση πραγματοποιήθηκε σήμερα το πρωί, Τετάρτη 20 Δεκεμβρίου 2024, η Χριστουγεννιάτικη γιορτή του ΚΑΠΗ Δήμου Λευκάδας, παρουσία του Δημάρχου Λευκάδας, κ. Ξενοφώντα Βεργίνη. Στην εκδήλωση παρευρέθηκαν επίσης οι Αντιδήμαρχοι κ. Νίκος Λάζαρης και κα. Μαρία Μαργέλη.

Η εκδήλωση, γεμάτη ζεστασιά και εορταστικό πνεύμα, περιλάμβανε μουσική, τραγούδια, και παραδοσιακά κεράσματα. Τα μέλη του ΚΑΠΗ απόλαυσαν στιγμές χαράς και επικοινωνίας, ανταλλάσσοντας ευχές για υγεία, αγάπη και ειρήνη, αναδεικνύοντας τη σημασία της κοινωνικής αλληλεγγύης και της ανθρώπινης επαφής.

Ο Δήμαρχος Λευκάδας, κ. Ξενοφών Βεργίνης, απηύθυνε εγκάρδιο χαιρετισμό, ευχόμενος στους παρευρισκόμενους Καλά Χριστούγεννα και ένα ευτυχισμένο Νέο Έτος. Οι Αντιδήμαρχοι, από την πλευρά τους, μετέφεραν τις θερμότερες ευχές τους προς όλους, εκφράζοντας τη στήριξή τους στις δράσεις του ΚΑΠΗ και τη σημασία της διαρκούς φροντίδας για τους συμπολίτες μας της τρίτης ηλικίας.

Θερμές ευχαριστίες εκφράζονται στο προσωπικό του ΚΑΠΗ για την άψογη διοργάνωση, καθώς και σε όλους όσοι συνέβαλαν ώστε η σημερινή γιορτή να είναι ξεχωριστή.

Ευχόμαστε Καλά Χριστούγεννα και Ευτυχισμένο το Νέο Έτος σε όλους!

Από το Δήμο Λευκάδας